#доброеутро #стихиожизниҠышҡы селлә. Таң һарыһы.Показать ещёҺыуынған аҡ мейес тә.Өшөттөрә, сыҡҡы килмәйЮрған аҫтынан һис тә.Ҡышҡы селлә. Таң һарыһы.Инәйем мейес яға.(Ғүмер буйы инәй шулайКүңелдәргә йылы яға,Бар донъяға нурҙар таға)Ҡараңғыла көлөксәнәнНур ағыла, өмөт баға.Йылы биреп, тормош бөркөп,Ялҡынланып утын яна.Әллә утын, инәй әлләТотоп йөрәк –ҡотон һала.Өйҙөң эсен биләп ала,Усаҡ еҫе, икмәк тәме.Рәхәтләнеп ята бирәм,Их, төштәме, мин өндәме.Аңғармаҫтан йылылыҡтанИҙрәп тағы ойоп китәм.Ҡышҡы селлә юҡҡа сығаМин ҡояшҡа барып етәм.Күҙҙе асам һәм йылмаям,Һөйгө килә бар донъяны!Ишетелә изге тауыш:“Уян, улым, сәй ҡайнаны!”Мөнир ҠУНАФИНМунир Кунафин